સુષમા સ્વરાજ વિદેશમંત્રી તરીકે કેવળ ભારતમાં જ નહિ, વિદેશમાં પણ ખૂબ લોકપ્રિય છે. સુષમા સ્વરાજની ખાસિયત એ છેકે તેઓ વિદેશોમાં વસતા ભારતીયની નાની મોટી સમસ્યાઓથી વાકેફ થીને એને દૂર કરવાનો ત્વરાથી પ્રયાસ કરે છે. વિદેશમાં વસતા ભારતીયનો મુશકેલીના સમયે ત્તકાળ મદદ પૂરી પાડવા માટે તો તૈયાર રહે છે. આ રીતે સુષમાજીએ અનેક વિદેશી ભારતીયોને અણીના સમયે સહાય કરીને તેમની સમસ્યાનું નિરાકરણ કર્યું છે. કોઈ દેશમાં ખરાબ રાજકીય હાલાત પેદા થયા હોય અને ત્યાં વસતા ભારતીયનું જીવન જોખમમાં હોય ત્યારે તેમને સહાય પહોંચાડી છે. ઈમિગ્રશન , વિઝા, જાનમાલની સુરક્ષા બેદેશોના રાજદ્વારી સંબંધો અંગે આવશ્યક એવી ડિપ્લોમસી- મુત્સદી્ગીરીને કારણે તે વિદેશના લોકોમાં પણ અતિ લોકપ્રિય છે.